ฆาบิเอร์ เอร์นันเดซ
เอร์นันเดซ เกิดที่เมืองกวาดาลาฮารา รัฐฮาลิสโก เขาเริ่มเล่นในลีกสันทนาการเมื่อเขาอายุ 7 ปี พ่อของเขาชื่อ ฆาบิเอร์ เอร์นันเดซ กูติเอร์เรซ ซึ่งเป็นนักฟุตบอลทีมชาติเม็กซิโกตำแหน่งกองหน้าตัวเป้า พ่อของเขาพูดว่า เขาไม่คิดว่าลูกชายของเขาจะสามารถเล่นในระดับอาชีพได้ เอร์นันเดซได้ร่วมสโมสรเซเดกวาดาลาฮารา เมื่ออายุ 9 ปี โดยเซ็นสัญญาระดับอาชีพเมื่อเขาอายุ 15 ปี ในปี ค.ศ. 2005 เขาร่วมลงแข่งฟุตบอลโลกเยาวชนอายุไม่เกิน 17 ปี แต่เขาเกิดบาดเจ็บ ไม่ได้ลงเล่นในฐานะทีมผู้ชนะเลิศ
ดาบิด เด เฆอา
เด เฆอา เกิดในกรุงมาดริด เริ่มอาชีพนักฟุตบอลตั้งแต่อายุ 10 ปี กับอัตเลติโกมาดริดผ่านระบบเยาวชน ก่อนที่จะก้าวสู่ทีมชุดใหญ่ เปิดตัวในปี ค.ศ. 2009 หลังจากที่เขาเป็นตัวเลือกแรกของอัตเลติโก เขาก็ได้ช่วยให้ทีมชนะทั้งในยูฟ่ายูโรปาลีกและยูฟ่าซูเปอร์คัพ จากผลงานนี้เองทำให้แมนเชสเตอร์ยูไนเต็ดสนใจ เขาได้ร่วมกับแมนเชสเตอร์ยูไนเต็ดในเดือนมิถุนายน ค.ศ. 2011 ปัจจุบันเขายังเป็นกัปตันทีมฟุตบอลทีมชาติสเปนรุ่นอายุไม่เกิน 21 ปี